Sakit dada

Sakit dada ialah sakit atau rasa tidak selesa di dada, biasanya di depan dada. Ia boleh digambarkan sebagai tajam, tumpul, tekanan, berat atau terpecit. Gejala berkaitan boleh termasuk sakit di bahu, lengan, abdomen atas atau rahang atau loya, berpeluh atau sesak nafas. Ia boleh dibahagikan kepada sakit berkaitan jantung dan berkaitan bukan jantung. Sakit disebabkan aliran darah ke jantung yang tidak cukup juga dipanggil angina pektoris. Mereka dengan kencing manis atau orang tua boleh menghidapi gejala yang kurang jelas.

Sebab tenat dan agak biasa termasuk sindrom koronari akut seperti serangan jantung (31%), embolisme pulmonari (2%), pneumotoraks, perikarditis (4%), diseksi aorta (1%) dan pecah esofagus. Sebab biasa yang lain termasuk penyakit refluks gastroesofagus (30%), sakit otot atau rangka (28%), pneumonia (2%), kayap (0.5%) dan kecelaruan keresahan. Menentukan sebab sakit dada adalah berdasarkan sejarah perubatan seseorang, pemeriksaan fizikal dan ujian perubatan yang lain. Kira-kira 3% serangan jantung, walau bagaimanapun, terlepas pada awalnya.

Pengurusan sakit dada berdasarkan sebab sampingan. Rawatan awal selalumemasukkan pengubatan aspirin dan nitrogliserin. Gerak balas kepada rawatan tidak selalunya menandakan sama ada sakit tersebut berkaitan jantung. Apabila sebab tidak jelas, pesakit boleh dirujuk untuk penilaian lanjut.

Sakit dada melambangkan kira-kira 5% masalah penyaji ke bilik kecemasan. Di Amerika Syarikat, kira-kira 8 juta orang pergi ke jabatan kecemasan dengan sakit dada setahun. Daripada jumlah ini, kira-kira 60% dimasukkan ke hospital atau unit pemerhatian. Kos lawatan kecemasan untuk sakit jantung di Amerika Syarikat adalah lebih daripada AS$8 bilion per tahun. Sakit dada merupakan sekitar 0.5% lawatan oleh kanak-kanak ke jabatan kecemasan.

Rujukan

Pautan luar 

Sakit
Torso